SHOPEE ผุดแคมเปญ “ช้อปปี้ช่วยเปย์” บรรเทาผลกระทบ “โควิด-19”
SHOPEE ผุดแคมเปญ "ช้อปปี้ช่วยเปย์" เพื่อร่วมเป็นส่วนหนึ่งในการขับเคลื่อนเศรษฐกิจของประเทศด้วยการกระตุ้นให้การใช้จ่ายผ่านช่องทางออนไลน์ ซึ่งจะช่วยเสริมสภาพคล่องและช่วยลดภาระต้นทุนในการครองชีพ
15 ก.ค. 2564

นางสาวสุชญา ปาลีวงศ์ ผู้จัดการอาวุโสฝ่ายการตลาด ช้อปปี้ ประเทศไทย เปิดเผยว่า ด้วยพันธกิจหลักของบริษัทในการใช้เทคโนโลยีเพื่อยกระดับคุณภาพชีวิตของผู้คนในประเทศไทยและภูมิภาค บริษัทมุ่งมั่นสร้างสรรค์กิจกรรมต่างๆที่ตอกย้ำพันธกิจดังกล่าวมาอย่างต่อเนื่อง สำหรับแคมเปญ “ช้อปปี้ช่วยเปย์” ถือเป็นอีกหนึ่งแคมเปญที่บริษัทริเริ่มด้วยความตั้งใจในการสนับสนุนส่งเสริมให้เกิดสภาพคล่องแก่ผู้ใช้งานชาวไทย พร้อมร่วมเป็นส่วนหนึ่งในการขับเคลื่อนเศรษฐกิจของประเทศด้วยการกระตุ้นให้เกิดการจับจ่ายผ่านทางช่องทางออนไลน์ บริษัทหวังเป็นอย่างยิ่งว่าแคมเปญช้อปปี้ช่วยเปย์ จะได้รับการตอบรับที่ดีจากคนไทย และขอส่งกำลังให้ทุกคนก้าวข้ามสถานการณ์สุดท้าทายครั้งนี้ไปด้วยกัน
โดยแคมเปญพิเศษ “ช้อปปี้ช่วยเปย์” เป็นแคมเปญมาตรการเยียวยาที่ช้อปปี้ริเริ่มขึ้นเพื่อเปิดโอกาสให้คนไทยได้รับการสนับสนุนในรูปแบบวงเงินโบนัสพิเศษผ่าน ช้อปปี้เพย์ (ShopeePay) บริการกระเป๋าสตางค์ออนไลน์บนช้อปปี้ โดยสามารถนำเงินโบนัสดังกล่าวไปช้อปสินค้าของใช้จำเป็น รวมถึงสามารถใช้ชำระบิลค่าสาธารณูปโภคบริการต่างๆได้บนแพลตฟอร์มช้อปปี้ ซึ่งจะช่วยเสริมสภาพคล่องทางการจับจ่ายและช่วยลดภาระต้นทุนในการครองชีพให้พี่น้องผู้ใช้งานชาวไทยให้สามารถผ่านพ้นสถานการณ์ Covid-19
ทั้งนี้แคมเปญ ‘ช้อปปี้ช่วยแปย์’ เปิดให้เริ่มลงทะเบียนแล้ว ตั้งแต่วันนี้ถึงวันที่ 31 กรกฎาคม 2564 โดยมีวิธีการเข้าร่วม ดังนี้
สำหรับผู้ใช้งานใหม่  : เพียงลงทะเบียนและยืนยันตัวตนบนแอปฯช้อปปี้ รับโบนัสเข้ากระเป๋าสตางค์ออนไลน์ช้อปปี้เพย์มูลค่า 300 บาท พร้อมรับโค้ดส่วนลดมูลค่าสูงสุด 200 บาท รวมโบนัสสนับสนุนมูลค่าสูงสุด 500 บาท สำหรับช้อปต่อในช้อปปี้ สำหรับผู้ใช้งานปัจจุบัน  : ลงทะเบียนเข้าร่วมแคมเปญ ได้ที่ https://shopee.co.th/m/shopeechuaypay
และใช้จ่ายบนแอปฯช้อปปี้ ครบ 300 บาท รับโบนัสมูลค่า 300 บาท เข้ากระเป๋าสตางค์ออนไลน์ช้อปปี้เพย์ สำหรับช้อปต่อในช้อปปี้ (จำกัด 5,000 สิทธิ์ต่อวัน)
สำหรับผู้ได้สิทธิรับโบนัสจากแคมเปญ “ช้อปปี้ช่วยเปย์” ไม่สามารถทำการถอน โอน ยอดเงินโบนัสที่ได้รับการช่วยเหลือได้ โดยต้องใช้จ่ายซื้อสินค้าและบริการกับร้านค้าบนแพลตฟอร์มช้อปปี้ประเทศไทยเท่านั้น ติดตามรายละเอียดเพิ่มเติมเกี่ยวกับแคมเปญ ช้อปปี้ช่วยเปย์ ได้ที่ https://shopee.co.th/m/shopeechuaypay
อย่างไรก็ตาม ช้อปปี้ตระหนักถึงความสำคัญของสถานการณ์ปัจจุบันที่ทุกคนเผชิญ ดังนั้นจึงเดินหน้ามอบความความสะดวกสบายและปลอดภัยให้กับผู้ใช้งานให้ได้จับจ่ายสินค้าจากบ้าน และยังเป็นการสนับสนุนร้านค้า แบรนด์ในการกระตุ้นยอดขาย ด้วยการส่งแคมเปญ “ช้อปอยู่บ้าน อุ่นใจ” #ShopeeFromHome ที่มาพร้อมสินค้าที่จำเป็นครอบคลุมทุกหมวดหมู่จากแบรนด์ดัง ด้วยโปรโมชั่นดีๆอย่าง โปรโมชั่นส่งฟรี ขั้นต่ำ 0 บาท สำหรับผู้ใช้งานช้อปปี้และ ShopeePay ตั้งแต่วันนี้ – 31 กรกฎาคม 2564 ติดตามรายละเอียดเพิ่มเติมได้ที่ https://shopee.co.th/m/shopee-from-home